section_heading: Struktura
paragraph_text: Oružane snage Slovačke Republike se sastoje od kopnenih snaga, zrakoplovstva i protuzračne obrane i zapovjedništva za obuku i podršku. Kopnene snage se sastoje od dvije aktivne mehanizirane brigade. Zrakoplovstvo i protuzračna obrana se sastoje od eskadrile avijacije, helikopterske eskadrile i SAM brigade. U okviru zapovjedništva za obuku i podršku nalaze se različite logističke, jedinice veze, počasna jedinica, kao i jedinice za obuku. Pod zapovjedništvom generalnog stožera su vojna akademija, pukovnija specijalnih jedinica i druge manje jedinice.